laion/Wikipedia-Exotic huggingface dataset:
הארדקור הנרי

הארדקור הנרי (רוסית: Хардкор‏) הוא סרט מדע בדיוני ופעולה משנת 2015 שנכתב ובוים על ידי איליה נאישולר ובהפקתם של טימור בקממבטוב, נאישולר, אינגה וויינשטיין ויקטרינה קונוננקו. הסרט, שהוא קופרודוקציה רוסית-אמריקאית, צולם כמעט לגמרי מנקודת מבטה של הדמות הראשית. בסרט מככבים שרלטו קופלי, דנילה קוזלובסקי, היילי בנט וטים רות'. הסרט שוחרר לאקרנים בארצות הברית על ידי חברת STX ב-8 באפריל ב-2016 וזכה לביקורות מעורבות מהמבקרים כשהוא גורף 16.8 מיליון דולר ברחבי העולם, לעומת תקציב של 3 מיליון דולר. סרגיי וליאייב, אנדריי דמנטייב, איליה נאישולר ואחרים בתפקיד הנרי שרלטו קופלי בתפקיד ג'ימי דנילה קוזלובסקי בתפקיד אקאן היילי בנט בתפקיד אסטל טים רות' בתפקיד אביו של הנרי אתר האינטרנט הרשמי של הארדקור הנרי "הארדקור הנרי", במסד הנתונים הקולנועיים IMDb (באנגלית) "הארדקור הנרי", באתר AllMovie (באנגלית) "הארדקור הנרי", באתר Rotten Tomatoes (באנגלית) "הארדקור הנרי", באתר Box Office Mojo (באנגלית) "הארדקור הנרי", באתר Metacritic (באנגלית) "הארדקור הנרי", באתר אידיבי "הארדקור הנרי", במסד הנתונים הקולנועיים KinoPoisk (ברוסית) Hardcore: The Movie Official Site ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
דורסיים

דּוֹרָסִיִּים או שפמנונים מדברים (שם מדעי: Doradidae) היא משפחה של דגים מסדרת השפמנונאים. הם מכונים "מדברים" עקב יכולתם ליצור קולות של דיבור על ידי חיכוך הסנפירים בעמוד השדרה ולרטוט אותו. דגים אלה החיים בנהרות אמריקה הדרומית מחופי האוקיינוס השקט הצפוני עד לריו דה לה פלטה אך בעיקר בנהר האמזונאס והאורינוקו ובעוד כמה נהרות טרופיים. אורכם של שפמנונים אלה 3.5 ס"מ אצל בני הסוג Physopyxis עד לאורך 120 ס"מ ולמשקל 20 ק"ג אצל המין Oxydoras niger. בניגוד לרב השפמנונים הם בעלי שורה של עוקצים ושריונים על גבם וצידיהם אשר מגוננים עליהם מפני טורפים. דגים אלה ניזונים מסחופת, פלנקטון ומיצורים קטנים ומסננים את החול על קרקעית הים. רבים ממינים אלו מגודלים בבתים כדגי נוי באקווריום. מדיה וקבצים בנושא דורסיים בוויקישיתוף דורסיים, באתר ITIS (באנגלית) דורסיים, באתר NCBI (באנגלית) דורסיים, באתר Animal Diversity Web (באנגלית) דורסיים, באתר האנציקלופדיה של החיים (באנגלית) דורסיים, באתר GBIF (באנגלית)
עונת 2000/2001 בסרייה א'

עונת 2000/2001 בסרייה א' הייתה העונה ה-99 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-1 באוקטובר[דרושה הבהרה] 2000 והסתיימו ב-17 ביוני 2001. בליגה השתתפו 18 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שלוש נקודות ונקודה עבור תוצאת תיקו. ויצ'נצה, אטאלנטה, ברשה ונאפולי היו הקבוצות שעלו מהליגה השנייה. רומא זכתה באליפות הליגה בפעם השלישית בתולדות המועדון. בסיום העונה, ב-19 באוגוסט 2001 נערך משחק של הסופר קאפ האיטלקי בו רומא ניצחה את פיורנטינה 3:0 וזכתה בגביע. בסיום העונה לסרייה ב' ירדו רג'אנה, ויצ'נצה, נאפולי ובארי. במקום הקבוצות שירדו לסרייה א' העפילו טורינו, פיאצ'נצה, קייבו ורונה וונציה. הרנן קרספו (ארגנטינה ארגנטינה) שחקנה של לאציו כבש 26 שערים וזכה בתואר מלך השערים. התאחדות הכדורגל האיטלקית העניקה פרסים לשחקנים מצטיינים: כדורגלן השנה - זינדין זידאן (צרפת צרפת), יובנטוס כדורגלן זר של השנה - זינדין זידאן (צרפת צרפת), יובנטוס כדורגלן איטלקי של השנה - פרנצ'סקו טוטי, רומא, עונה שנייה ברציפות שוער השנה - ג'אנלואיג'י בופון, פארמה בלם השנה - אלסנדרו נסטה, לאציו, בפעם השנייה ברציפות מדיה וקבצים בנושא עונת 2000/2001 בסרייה א' בוויקישיתוף נתונים מאתר rsssf נתונים מפורטים מאתר bdfutbol
שפמנוני לווייתן

שפמנוני לווייתן (שם מדעי: Cetopsidae) היא משפחה של דגים מסדרת השפמנונאים החיים בנהרות באמריקה הדרומית. דגים אלה יכולים להגיע לאורך 26 ס"מ והם בעלי גוף חיוור עד חום. הם חיים בקרבה לקרקעית הנהרות בהם הם חיים ומגיעים עד לעומק הנהרות אמזונאס וריו נגרו. חלק מהמינים ניזונים מסחופת או מחרקים אך כמה ממיני הסוג Cetopsis הם אוכלי נבלות תוקפניים ביותר בעלי חיבה לבשר ולעיתים יימשכו לבשר פתיון גם אחרי שעולה אל מעל המים. עקב התנהלותם כמה אנשים מאמינים שהם טפיליים כמו שפמנוני הערפד. משפחה שפמנוני לווייתן (Cetopsidae) תת-משפחה Cetopsinae סוג Cetopsidium סוג Cetopsis סוג Denticetopsis סוג Paracetopsis תת-משפחה Helogeneinae סוג Helogenes מדיה וקבצים בנושא שפמנוני לווייתן בוויקישיתוף שפמנוני לווייתן, באתר ITIS (באנגלית) שפמנוני לווייתן, באתר NCBI (באנגלית) שפמנוני לווייתן, באתר Animal Diversity Web (באנגלית) שפמנוני לווייתן, באתר האנציקלופדיה של החיים (באנגלית) שפמנוני לווייתן, באתר GBIF (באנגלית)
ויסוניק

ויסוניק היא חברה ישראלית למוצרי אבטחה שנמכרה בשנת 2011 לחברת טייקו (Tyco) בכ-100 מיליון דולר. לחברה מרכז פיתוח ברמת החייל ומפעל ייצור בפארק התעשייה קריית גת. באמצע שנת 2017 הודיעה חברת טייקו על כוונתה להעביר את מפעל הייצור לסין. חברת ויסוניק הוקמה ב-1973, כחנות קטנה ברחוב אבן גבירול בתל אביב, על ידי יעקב קוטליצקי, אחיו משה וטדי קשת, צעירים בראשית שנות ה-20 שלהם. בחנות עסקו בפיתוח מוצרים לאנטנות בתחום הטלוויזיה, שמכרו לחברת בת של אמקור, ולהשלמת הכנסה גם ייצרו ותיקנו כלי נגינה, ומכאן השם ויסוניק (וידאו וסוניק). החברה החלה לעבור לייצור מערכות אזעקה לאחר שהאזעקה שלהם התקלקלה והם ניסו לתקנו לבד. בשנות ה-70 נרשמה החברה כמארגנת שירותי שמירה. בעשר השנים הראשונות המכירות היו בעיקר בישראל ובשלב הזה טדי קשת פרש ומכר את אחזקותיו לשותפיו. האחים קוטליצקי החליטו לעבור לפיתוח טכנולוגי וב-1984 השיקו חיישן תת-אדום פסיבי לגילוי תנועת בני אדם שזכה להצלחה, בהתבסס על מערך דו־ממדי. בתחילת שנות ה-90, בעקבות ההצלחה, השקיעה החברה יותר במחקר ופיתוח והחלה בהגשת בקשות לפטנטים. בשנת 1994 עזב משה קוטליצקי את החברה ומכר את חלקו לאחיו יעקב, שבעקבות זאת החל בבניית שדרה ניהולית לחברה. בשנת 1999 פרש קוטליצקי מתפקיד מנכ"ל החברה כדי להתמקד בצד השיווקי של המחקר והפיתוח. בשנת 2003 מוזגה חברת בת של "ויסוניק" עם חברת אלפס של ישראל רדומסקי. החברה החדשה נקראה "ויסוניק טכנולוגיות". עסקה זאת התבררה כשגיאה והסבה לחברה הפסדים כבדים. בשנת 2004 הונפקה ויסוניק בבורסה לניירות ערך בלונדון וגייסה כ-9.6 מיליון ליש"ט לפי שווי חברה של 35 מיליון ליש"ט. במרץ 2006 נרשמה החברה למסחר גם בורסה לניירות ערך בתל אביב. במרץ 2010 נמחקה מהמסחר בבורסת לונדון. בשנת 2011 נמכרה החברה לטייקו העולמית על פי שווי של כ-100 מיליון דולר. בשנת 2017 הדעה חברת טייקו על כוונה לסגור את מפעל הייצור של ויסוניק בפארק התעשיות של קריית גת ולהעביר את הייצור לסין. מהלך זה נשקל עשור קודם לכן, אך נשלל בטענה שהוא אינו כדאי. אתר האינטרנט הרשמי של ויסוניק אפרת נוימן, "כל עוד כיף לי לעבוד 17 שעות ביום, אני מרוצה", באתר הארץ, 13 בנובמבר 2006 טלי ציפורי, ‏יעקב קוטליצקי: "אין לי שעות פנאי - אני לא יודע מה זה", באתר גלובס, 19 בספטמבר 2011 הודעה בדבר רשימה של מבקשי רשיונות, דבר, 2 במאי 1978 פטנט ארצות הברית 5,188,561, הוגש ב-1 באוגוסט 1991; פטנט ארצות הברית 5,219,413, הוגש ב-11 בספטמבר 1991 פטנט ארצות הברית 5,309,146 נראה שהפטנטים הראשונים בארצות הברית הם: 5,237,330; 5,515,029; 5,608,377, 5,661,471 דודי גולדמן, מיזוג ענק: ויסוניק מתמזגת עם חברת ההיי-טק אלפס, באתר ynet, 19 במרץ 2003 עודד חרמוני, ויסוניק הישראלית רכשה את אלפז תמורת 6.5 מיליון דולר במניות, באתר הארץ, 18 במרץ 2003 טלי ציפורי, ‏האח הגדול, גרסת ויסוניק, באתר גלובס, 9 בנובמבר 2008 אבישי עובדיה, ‏ויסוניק תגייס בבורסת לונדון 20-25 מ' ד' לפי שווי של 90-100 מ' ד', באתר גלובס, 29 בפברואר 2004 אלי דניאל, ויסוניק השלימה הנפקתה בבורסה של לונדון: גייסה כ-9.6 מיליון ליש"ט לפי שווי חברה של 35 מיליון ליש"ט, באתר TheMarker‏, 8 באפריל 2004 אפרת נוימן, ויסוניק הישראלית שנסחרת בבורסה הראשית של לונדון נרשמה למסחר גם בתל אביב, באתר TheMarker‏, 27 במרץ 2006 ענת ציפקין, לאחר שש שנים: ויסוניק תימחק מהמסחר בבורסת לונדון בתחילת מרץ, באתר כלכליסט, 4 בפברואר 2010 מיכאל רוכוורגר, ויסוניק הישראלית תימכר לטייקו לפי שווי של 100 מיליון דולר, באתר TheMarker‏, 20 ביוני 2011 מתן צורי, מכה נוספת לקריית גת: מפעל ויסוניק ייסגר, באתר ynet, 2 ביולי 2017
ראדו גינסארי

ראדו גינסארי (ברומנית: Radu Gînsari; נולד ב-10 בדצמבר 1991) הוא כדורגלן מולדובי המשחק בעמדות הקשר ההתקפי והחלוץ במילסאמי אורחיי. גינסארי התחיל את הקריירה שלו במחלקת הנוער של בויוצאני קישינב בה שיחק עד גיל 16, אז עבר לאקדמיה קישינב. בינואר 2013 יצא לחתום ברובין קאזאן מליגת העל הרוסית, אך בסופו של דבר לא חתם בקבוצה. בקיץ 2013 התאמן באולהננסה מליגת העל הפורטוגלית, אך נפצע ושוחרר מהקבוצה. בהמשך הקיץ חתם בזימברו קישינב. בעונתו הראשונה בקבוצה הבקיע 6 שערים וזכה עמה בגביע. ב-16 ביוני 2014 חתם בשריף טירספול. ב-2 ביולי 2017 גינסארי חתם בהפועל חיפה. ב-4 בדצמבר 2017 הבקיע את שער הבכורה שלו בקבוצה בניצחון 0–1 בדרבי נגד מכבי חיפה בסיום אותה העונה זכה עם הקבוצה בגביע המדינה, לאחר שפתח במשחק הגמר ושיחק 120 דקות בניצחון 1–3 על בית"ר ירושלים בהארכה. ב-28 ביוני 2019 חתם בקריליה סובייטוב סמרה מליגת העל הרוסית. ב-6 בפברואר 2020 הושאל לעירוני קריית שמונה עד לתום העונה. ב-26 בפברואר 2021, גינסארי חזר למולדובה וחתם במילסאמי אורחיי. ב-29 באוגוסט 2021, הצטרף לסקודה קסנתי. בקיץ 2022 דינסארי חזר למילסאמי אורחיי. גינסארי ערך את הופעת הבכורה שלו בנבחרת מולדובה בהפסד 0–4 למולדובה. ב-3 ביוני 2016 גינסארי הבקיע את שער הבכורה שלו בנבחרת בהפסד 1–2 לשווייץ. זימברו קישינב הגביע המולדובי: 2013/2014 שריף טירספול ליגת העל המולדובית: 2015/2016, 2016/2017 הפועל חיפה גביע המדינה: 2017/2018 אלוף האלופים: 2018/2019 אישיים חלוץ העונה בליגת העל המולדובית: 2013/2014 מדיה וקבצים בנושא ראדו גינסארי בוויקישיתוף ראדו גינסארי, באתר ההתאחדות לכדורגל בישראל ראדו גינסארי, באתר Transfermarkt ראדו גינסארי, באתר Soccerway ראדו גינסארי, באתר WorldFootball.net ראדו גינסארי, באתר National Football Teams ראדו גינסארי, באתר FootballDatabase.eu דורון בן דור, ‏רסמוס סיוסטט וראדו גינסארי חתמו בהפועל חיפה, באתר ONE‏, 2 ביולי 2017 יגאל גולדשטיין, ‏גינסארי עזב: "אהפוך לאוהד של הפועל חיפה", באתר ערוץ הספורט, 28 ביוני 2019 יגאל גולדשטיין, ‏מצאה רכש: ראדו גינסארי חתם בקריית שמונה, באתר ערוץ הספורט, 6 בפברואר 2020
חריתאי זאב

חריתאי זאב (שם מדעי: Erythrinidae) היא משפחת דגים מסדרת החריתאים החיים בנהרות אמריקה מקוסטה ריקה עד לארגנטינה. אלה דגים טורפים תוקפניים החיים בנהרות איטיים והם בעלי גוף גדול, לסתות גדולות ופיות עם שיניים חדות. הם מזכירים במראם את הדגי הדקר מהים. מזונם העיקרי הוא דגים אחרים שהם תופים בלסתותיהם הגדולות. הגדול במיני המשפחה הוא הופליאס איימרה שיכול להגיע לאורך 120 ס"מ ולמשקל 40 ק"ג אך רוב המינים יותר קטנים. Erythrinus Hoplerythrinus Hoplias - בו הופליאס איימרה מדיה וקבצים בנושא חריתאי זאב בוויקישיתוף חריתאי זאב, באתר ITIS (באנגלית) חריתאי זאב, באתר NCBI (באנגלית) חריתאי זאב, באתר Animal Diversity Web (באנגלית) חריתאי זאב, באתר האנציקלופדיה של החיים (באנגלית) חריתאי זאב, באתר GBIF (באנגלית)
טטרות ערפדיות

טטרות ערפדיות (שם מדעי: Cynodontidae) היא משפחת דגים מסדרת החריתאים החיים בנהרות אמריקה הדרומית וקרובים למשפחת החריתיים. אורכם של דגים אלה יכול להגיע לאורך 117 ס"מ. הם בעלי מערכת שיניים חדות הבולטים החוצה מפיהם ובעלי עיניים גדולות מאוד. הגוף מוארך ואיטי וצבעו אפור עד חום. הם שוכנים סמוך לצמחיית הנהר או לקרקעית ואורבים לדגים קטנים. הם תופסים אותם בעזרת פיותיהם הגדולות. דגים אלה חיים רק במים מתוקים לאורך אמריקה הדרומית. לעיתים הם מצויים גם ביערות טרופיים המוצפים במים יחד עם מינים אחרים מסדרתם כמו הפיראניה ודוראדו זהוב. חלק מדגים אלה משמשים לדגי משחק (אנ') לדייגים במדינות שונות. Cynodon Hydrolycus - בו הפאיירה סוג ומין יחיד Rhaphiodon vulpinus Gilbertolus Roestes מדיה וקבצים בנושא טטרות ערפדיות בוויקישיתוף טטרות ערפדיות, באתר ITIS (באנגלית) טטרות ערפדיות, באתר NCBI (באנגלית) טטרות ערפדיות, באתר Animal Diversity Web (באנגלית) טטרות ערפדיות, באתר האנציקלופדיה של החיים (באנגלית) טטרות ערפדיות, באתר GBIF (באנגלית)
ג'וזף ריקסי

ג'וזף "ג'ו" ריקסי (באנגלית: Joseph W. "Joe" Rixey) הוא קצין בדימוס בדרגת תת-אדמירל בצי ארצות הברית. שירת כראש הסוכנות לשיתוף פעולה ביטחוני של מחלקת ההגנה. ריקסי נולד במונטריי שבקליפורניה. ב-1983 סיים תואר ראשון בהנדסה מהאקדמיה הימית של ארצות הברית. הוא בעל תואר שני בהנדסת אווירונאוטיקה מבית הספר של הצי ללימודים מתקדמים. באוגוסט 1986 סיים הכשרתו כטייס צי. שירת כטייס מטוסי סיור לוקהיד P-3 אוריון בטייסת הסיור 17 בהוואי, כאחראי המראות ונחיתות בנושאת המטוסים "קונסטלישן" ובטייסת הסיור 40 בוושינגטון. פיקד על טייסת הסיור השנייה של הצי שהשתתפה תחת פיקודו במלחמת אפגניסטן. בשנים 2002–2005 שירת כסגן מנהל תוכנית פיתוח מטוס הסיור P-8 פוסידון עבור הצי. בשנים 2005–2008 שימש מנהל תוכנית מטוסי הסיור של הצי. בתפקידו הבא שימש סגן מנהל תוכניות הלוחמה האווירית נגד צוללות ומשימות מיוחדות. ביולי 2009 מונה לסגן מפקד פיקוד מערכות החלל והלוחמה הימית (SPAWAR), הפיקוד האחראי לפיתוח מערכות מידע ומערכות תקשורת לצי. בנובמבר 2010 עבר לשרת במטה הצי, כעוזר למזכיר מחלקת הצי לענייני תוכניות ושיתופי פעולה בינלאומיים. בספטמבר 2013 קודם לדרגת תת-אדמירל ומונה לראש הסוכנות לשיתוף פעולה ביטחוני של מחלקת ההגנה. שירת בתפקיד עד אוגוסט 2017. מדיה וקבצים בנושא ג'וזף ריקסי בוויקישיתוף ביוגרפיה באתר הצי ביוגרפיה באתר מחלקת ההגנה ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'וזף ריקסי".
רוברטה בונדר

רוברטה בונדר (באנגלית: Roberta Bondar; נולדה ב-4 בדצמבר 1945) היא מדענית, רופאה ואסטרונאוטית קנדית. בונדר נולדה וגדלה בסו סיינט מיירי (Sault Ste. Marie) אונטריו קנדה ב-4 בדצמבר 1945. אחת משתי בנותיהם של מילדרד ואדווארד בונדר. לבונדר תואר ראשון בזואולוגיה ומדעי החקלאות מאוניברסיטת גואלף (אנ') (1968), תואר שני בפתולוגיה מאוניברסיטת מערב אונטריו (1971), דוקטור במדעי המוח מאוניברסיטת טורונטו (1974) ודוקטור לרפואה מאוניברסיטת מקמסטר (1977). בונדר נבחרה בדצמבר 1983, על ידי מועצת המחקר הלאומית של קנדה (אנ') (NRC), לצוות האסטרונאוטים הראשון של קנדה. הצוות הועבר לסוכנות החלל הקנדית עם הווסדה ב-1989. את אימוניה בנאס"א כאסטרונאוטית החלה בונדר ב-1984. בונדר שוגרה לחלל ממרכז החלל קנדי ב-22 בינואר 1992 במשימה STS-42 של מעבורת החלל דיסקברי (רונלד גרייב היה מפקד צוות). לאחר שהייה של 8 ימים נחתה ב-30 בינואר במסלול הנחיתה מספר 22 של בסיס חיל האוויר אדוארדס שבקליפורניה. במהלך הטיסה ביצעה בונדר ניסויים במיקרו כבידה שהיו מותקנים בספייסלאב. אחר הטיסה בונדר הובילה, במשך 10 שנים, צוות מדענים בינלאומי שחקר את הדרך בה גוף האדם מתגבר על השפעות הטיסה לאחר החזרה מהחלל. בונדר הייתה נשיאת אוניברסיטת טרנט (אנ') בשנים 2003 עד 2009. ב-2009 בונדר הקימה את "קרן רוברטה בונדר", העוסקת בעידוד המודעות הסביבתית. בונדר היא מרצה מבוקשת ומופיעה לעיתים קרובות בטלוויזיה וברדיו. היא מרצה בתחומי התעניינותה הרחבים: טיסות חלל, רפואה, מחקר מדעי וצילום. בונדר עוסקת בצילום ופרסמה 4 אלבומי צילומי נוף. קצינת מסדר קנדה מסדר אונטריו (אנ') החברה המלכותית של קנדה (אנ') (RSC) היכל התהילה הרפואי הקנדי (אנ') (CMHF) בונדר קבלה תוארי דוקטור לשם כבוד מ-22 אוניברסיטאות, ביניהן: אוניברסיטת מקגיל, אוניברסיטת יורק, אוניברסיטת טורונטו, אוניברסיטת לאוול, אוניברסיטת מונטריאול, אוניברסיטת מקמסטר. 5 בתי ספר בקנדה קרויים על שמה. מדיה וקבצים בנושא רוברטה בונדר בוויקישיתוף אתר האינטרנט הרשמי של רוברטה בונדר ביוגרפיה של בונדר באתר של רשות החלל הקנדית (באנגלית) ביוגרפיה של בונדר באתר של נאס"א (באנגלית) רוברטה בונדר, באתר אנציקלופדיה בריטניקה (באנגלית) ביוגרפיה של בונדר באתר של Sault Ste. Marie דף המשימה של STS-42
וולטר פאייט

וולטר פאייט (באנגלית: Walter E. Piatt) הוא קצין בדימוס בדרגת לוטננט גנרל, בתפקידו האחרון שירת כמנהל מטה צבא ארצות הברית. פאייט גדל בסאמרסט שבפנסילבניה. ב-1979 התגייס לצבא ארצות הברית ושירת כלוחם בדיוויזיה המוטסת ה-82 ובדיוויזיה המוטסת ה-101. לאחר ארבע שנים בשירות השתחרר. לאחר שסיים תואר ראשון בביולוגיה באוניברסיטת לוק הייבן שבפנסילבניה התגייס מחדש לצבא ב-1987 כקצין. בשנים 1999–2003 שירת בדיוויזיה ההררית העשירית. לאחר פיגועי 11 בספטמבר נשלח עם הדיוויזיה למלחמת אפגניסטן. הוא שימש קצין אג"ם בגדוד הרביעי של רגימנט החי"ר ה-31, קצין אג"ם של חטיבת הקומנדו השנייה וסגן מפקד החטיבה הראשונה. פיקד על הגדוד השני של רגימנט החי"ר ה-27 שהוצב במחוז פקטיקה באפגניסטן. פיקד על החטיבה השלישית של דיוויזיית החי"ר ה-25 בעת שהוצבה באזור תיכרית שבעיראק. ביולי 2011 מונה למפקד בית הספר לחי"ר בפורט בנינג. בנובמבר 2012 קודם לדרגת בריגדיר גנרל ומונה לסגן מפקד לתמיכה של הדיוויזיה ההררית העשירית. בתפקידו הבא שימש מפקד פיקוד האימונים הרב-לאומים המשותפים באירופה. ביולי 2014 מונה לסגן מפקד כוחות צבא ארצות הברית באירופה. באוגוסט 2016 מונה לקצין המבצעים של המשרד ליכולות השוטפות של הצבא, גוף חדש שנוסד באותה עת במטרה לענות על הדרישות המידיות של הארגון. באפריל 2017 מונה למפקד הדיוויזיה ההררית העשירית. במסגרת זו שימש גם כסגן מפקד מבצע נחישות טבועה וכמפקד הכוח הקרקעי המשולב של בעלות הברית בעיראק. ביולי 2019 קודם לדרגת לוטננט גנרל ומונה למנהל מטה הצבא. במהלך שירותו מילא משימות בגרמניה, קוריאה הדרומית, הוואי, אלסקה, בוסניה, קוסובו, עיראק ואפגניסטן. על חוויותיו מהשירות הצבאי ובפרט מהמלחמה באפגניסטן כתב שני ספרים: "She Came to the Door to Wave Good-bye" - פורסם ב-2003 "Paktika: The Story of the 2nd Battalion 27th Infantry ‘Wolfhounds’ in Paktika, Afghanistan" - פורסם ב-2006 פאייט נשוי לסינתיה ואב לשניים. הוא בעל תואר שני ההיסטוריה צבאית ותואר שני במדעי הצבא ובוגר תוכנית העמיתים ללימודי דיפלומטיה באוניברסיטת ג'ורג'טאון. אתר האינטרנט הרשמי של וולטר פאייט (באנגלית) מדיה וקבצים בנושא וולטר פאייט בוויקישיתוף ביוגרפיה באתר צבא ארצות הברית Fort Benning: Col. Walter E. Piatt takes command of Infantry School,‏ ledger-enquirer.com, ‏30 ביולי 2011 ביוגרפיה באתר מבצע נחישות טבועה וולטר פאייט, ברשת החברתית פייסבוק וולטר פאייט, ברשת החברתית LinkedIn Commander's promotion draws many Family Members, אתר צבא ארצות הברית, 8 בנובמבר 2012 U.S. Army Europe welcomes new deputy commanding general, אתר צבא ארצות הברית, 23 ביולי 2014 Gen. Walter Piatt takes command of 10th Mountain Division, ‏armytimes.com, ‏1 במאי 2017
תוכנה

תוכנה היא אוסף של הוראות ומידע הניתנות לביצוע על ידי מחשב. התוכנה משמשת להפעלת המחשב וחומרות נילוות, לביצוע משימה או אוספת משימות. התכנה מורכבת מאוסף מאורגן של תוכניות מחשב המשרתות כולן יישום מסוים. באמצעות התוכנה המחשב מספק את שירותיו למשתמשים בו. תוכנה היא בדרך כלל תוצר של פרויקט תוכנה שמתוכנן על פי מתודולוגיות שונות בהנדסת תוכנה. ניתן לסווג תוכנה על פי מספר ממדים: תוכנת תשתית לעומת תוכנת יישום תוכנה קנויה לעומת תוכנה המפותחת בתוך הארגון תוכנת תשתית מנהלת את התוכניות והנתונים במחשב ומתמקדת במתן שירותים לסוגי תוכנה אחרים המתבצעים במחשב. דוגמאות לתוכנות תשתית: מערכת ההפעלה - תוכנת האם התשתיתית המאפשרת את פעולותיהן של יתר התוכנות בהיותה אחראית על השליטה, התקשורת, וניהול החומרה; מאפשרת לתוכנות אחרות ולמשתמשים בהן לפעול במערכת שיש בה קשר בין חומרה לתוכנה - אם למשל, בהעברת נתונים מהזיכרון לדיסק הקשיח או בעיבוד טקסט במטרה שיוצג על הצג (מסך). באופן כללי, מערכת ההפעלה כוללת את הליבה (Kernel) וכלים בסיסיים כמו תוכנת גישה לדיסק הקשיח, מנהל קבצים, מנהל תצוגה, זיהוי משתמשים, כלי ניהול ועוד. דוגמאות למערכות הפעלה נפוצות הן: חלונות, משפחת לינוקס ומק. כלי מערכת - תוכנות המרחיבות את יכולות מערכת ההפעלה: מסדי נתונים ניהול תנועות שרתי יישומים כלי אינטגרציה והעברת מסרים שליטה ובקרה כלי תכנות - תוכנה ליצירת תוכנה: מהדרים - תוכנות לתרגומן של תוכניות משפת תכנות לשפת מכונה מחוללי יישומים תוכנות לבדיקת קוד תוכנות ליצירת הוראות ליצירת קוד - תוכנות היוצרות קובצי makefile תוכנת יישום - תוכנה שמספקת פונקציונליות ומידע המשרתות ארגון או משתמש ביתי. דוגמאות לתוכנת יישום: מערכת מידע - תוכנה לניהול המידע המשמש לניהול של ארגונים. דוגמאות בולטות בתחום זה מערכות ERP ומערכות CRM יישומים - תוכנה המשמשת לביצוע משימה מסוימת, כגון מעבד תמלילים או גיליון אלקטרוני תוכנה המשובצת במכשירים אלקטרוניים, כמו התוכנה המפעילה את הטלפון סלולרי משחקי מחשב ניתן לרכוש מוצר תוכנה מוכן או חבילת תוכנה מוכנה ולהפעיל אותה בארגון או כתוכנה כשירות בענן מחשוב חיצוני. ניתן לפתח תוכנה בתוך הארגון. מקובל לרכוש מוצר תוכנה במצבים בהם הצורך של הארגון או המשתמש הביתי זהה או דומה לצרכים של ארגונים אחרים או משתמשים ביתיים אחרים ולפתח תוכנה במקרים בהם יש לארגון או למשתמש הביתי צרכים ייחודיים. בדרך כלל רוכשים תכונות תשתית וחלק מתוכנות היישום, כגון: מוצר ERP, מוצר CRM ומעבד תמלילים ומפתחים יישומים ייחודיים לארגון או למשתמש הביתי. קיימים גם מצבי ביניים בהם רוכשים מוצרי תוכנה מוכנים ומפתחים התאמות ייחודיות לארגון ובמקרים מסוימים גם למשתמש הביתי. תוכנה - מונחים אחסון נתונים - מונחים הנדסת תוכנה מדעי המחשב תוכנה, באתר אנציקלופדיה בריטניקה (באנגלית) תוכנת מחשבים, דף שער בספרייה הלאומית את המילה "תוכנה", כתרגום לעברית של software, הציע, בוועדה לקביעת מונחי מחשב בעברית, פרופ' מנחם צבי קדרי, בעקבות פנייתו של פרופ' אסא כשר. software Definition, אתר techopedia פרידמן, א. (1984). לכסיקון המחשב. תל אביב: ספריית אנשים ומחשבים.
בן סובק

בן סובק (באנגלית: The Son of Sobek) הוא ספר פנטזיה משנת 2013 שנכתב על ידי ריק ריירדן. הספר מפגיש בין שתי דמויות מסדרת "פרסי ג'קסון והאולימפיים" והמשכה "גיבורי האולימפוס" עם דמויות מסדרת "משפחת קיין", ומתאר הרפתקה משותפת של פרסי ג'קסון וקרטר קיין. הספר תורגם לעברית ב-2017 בהוצאת "גרף". לאחר ששמע על הפרעות קסומות באזור לונג איילנד, קרטר הולך לחקור את שמתרחש באזור. הוא נבלע במפתיע על ידי תנין אימתני, אך פרסי ג'קסון דוקר את התנין בישבן והוא מקיא את קרטר ובורח. לאחר מספר חילוקי דעות הקשורים למוצאן של שתי הדמויות - במהלכן נלחמו ג'קסון וקיין - הם נזכרים במפלצת, שכבר הגיעה לעיר ניו יורק והחלה לזרוע הרס. אז משער קיין כי מדובר בפטסוחוס, בנו של האל המצרי סבכ ("סובק" בהגיה אנגלית), ובשל כך בן אלמוות כל עוד הוא נושא לצווארו את קולר הזהב שלו. פרסי וקרטר מאחדים כוחות בניסיון להוריד את הקולר; בסופו של קרב הם מצליחים להביס את פטסוחוס ולהוריד ממנו את הקולר, והמפלצת הופכת חזרה לתנין תינוק. פרסי וקרטר חושדים בכך שהקולר לא נענד על ידי התנין בטעות, אלא בגלל מישהו המעוניין בפגישתם - אולי מישהו שיודע שאיחוד כזה יוביל לאסון. בשל כך פרסי וקרטר נפרדים, וקרטר נותן לפרסי סימן, המאפשר לפרסי לקרוא לקרטר בכל עת שיחפוץ. פרסי ג'קסון - חצוי יווני ובנו של האל פוסידון קרטר קיין - חרטום צעיר, ומארחו של האל הורוס. כל הספר מתרחש מנקודת מבטו של קרטר. במאי 2014 יצא באנגלית ספר המשך הנקרא "המטה של סראפיס" (The Staff of Serapis) ועוסק באנבת' צ'ייס, חברתו של פרסי, ובסיידי קיין, אחותו של קרטר. ספר נוסף, שלישי בסדרת הספרים, בשם "הכתר של תלמי" (The Crown of Ptolemy), יצא בשפה האנגלית וגיבוריו הם אנבת', קרטר, סיידי ופרסי. ספרי ההמשך של בן סובק מתורגמים באתר של ריק ריירדן בעברית .
יחסי דנמרק–סלובקיה

בין ממלכת דנמרק לבין סלובקיה מתקיימים יחסים דיפלומטיים מלאים, ואף שיתוף פעולה בנושאים שונים. כמו כן השתיים חברות באיחוד האירופי ובנאט"ו. היחסים הדיפלומטיים בין דנמרק לצ'כוסלובקיה כוננו ב-21 ביוני 1929. בשנת 1946, לאחר מלחמת העולם השנייה, חגג נמל התעופה קופנהגן קבלת פנים למטוס הראשון שטס מפראג לקופנהגן, ולכבוד כך נתלה דגל צ'כוסלובקיה בשדה התעופה. בשנת 1968 נחתם הסכם לשיתוף פעולה תרבותי ומדעי בין המדינות, ובשנות ה-70 הגיע הסחר בין שתי המדינות ל-400 מיליון קרונות צ'כוסלובקיים בשנה. בינואר 1993 נפרדה צ'כוסלובקיה לשתי מדינות עצמאיות: הרפובליקה הצ'כית וסלובקיה, ועדמהרה כוננו יחסים דיפלומטיים בין המדינות. היחסים בין סלובקיה לדנמרק מתוארים כ"טובים", ושתי המדינות הן חברות מלאות בנאט"ו ובאיחוד האירופי. ב-4 בספטמבר 2002 נחתם מזכר הבנות בין שתי המדינות. סלובקיה מחזיקה בדנמרק שגרירות בקופנהגן וקונסוליה באורהוס, ואילו דנמרק מחזיקה בסלובקיה רק קונסוליה כללית בברטיסלבה. המסחר בין שתי המדינות הוא מתחת לממוצע לעומת שאר מדינות קבוצת וישגראד, ועל מנת לפתח את היחסים הכלכליים, נפתח משרד מסחר וכלכלה בשנת 1994. באותה שנה גם חתמו שתי המדינות על הסכם להגנת איכות הסביבה. ECCO פתחה מפעל ייצור בסלובקיה בשנת 1998, וחברת Falck פועלת החל משנת 2006 בסלובקיה, ופתחה 37 תחנות כיבוי אש חדשות. כמו כן גם חברת אוקסימאט יש לה משרדים בסלובקיה. בשנת 2002 ביקר ראש ממשלת דנמרק אנדרס פוג ראסמוסן בסלובקיה, ונפגש עם נשיא סלובקיה רודולף שוסטר. אתר על יחסי מדינות
חדקני שיניים

חדקני שיניים (שם מדעי : Polyodontidae) היא משפחת דגים מסדרת החדקנאים שבמחלקת מקריני סנפיר בה נותר רק מין אחד יחיד בסוגו: חדקן שיניים אמריקאי (Polyodon spathula), זאת לאחר הכחדת המין האחר (היה גם כן יחיד בסוגו) חדקן שיניים סיני (Psephurus gladius). יצורים אלה הם קרובים של החדקניים מהם מכינים את הקוויאר. הם בעלי חוטם רחב דמוי חדק ובו שיניים רבות שנתנו להם את שמם. הם בעלי סנפיר גב סמוך לקצה הזנב ו3 זוגות סנפירים מתחת גופם. הזנב גדול ומעוגל ועיניהם קטנות. אורכו של החדקן הסיני עד 3 מ' ומשקלו עד 500 ק"ג. אורך החדקן האמריקאי עד 1.5 מ' ומשקלו עד 65 ק"ג. דגי החדקן האמריקאים נפוצים בנהר המיסיסיפי שבאמריקה הצפונית. למרות מראם המפלצתי הם ניזונים רק מפלנקטון. החדקן הסיני המצוי הוכרז רשמית כמין נכחד בשנת 2022. מקום תפוצתו היה בנהר היאנגצה שבסין. משפחה חדקני שיניים (Polyodontidae) סוג ומין יחיד חדקן שיניים אמריקאי (Polyodon spathula) סוג ומין יחיד חדקן שיניים סיני (Psephurus gladius) - נכחד בעבר היו עוד מינים נכחדים במשפחה. מדיה וקבצים בנושא חדקני שיניים בוויקישיתוף חדקני שיניים, באתר ITIS (באנגלית) חדקני שיניים, באתר NCBI (באנגלית) חדקני שיניים, באתר Animal Diversity Web (באנגלית) חדקני שיניים, באתר האנציקלופדיה של החיים (באנגלית) חדקני שיניים, באתר GBIF (באנגלית) חדקני שיניים, באתר אנציקלופדיה בריטניקה (באנגלית)
מומנט ראשון של שטח

מומנט ראשון של שטח (באנגלית: "First moment of area") מכונה גם מומנט סטטי, הוא ביטוי מתמטי הכולל מכפלה של שטח במרחק מציר. לרוב משמש לחישוב מרכז מסה ומאמצי גזירה. יחידת המידה של המומנט הראשון של השטח בתקן SI הוא מטר בשלישית (m3). המומנט מאפיין את התנגדות השטח לכפיפה, ומסומן באות Q או S. נגדיר אלמנט אינפיניטסימלי משטח A ונסמן אותו כ-dAi. נסמן נקודה xi ו-yi ונסכום את המרחק בינה לבין ציר ה-X וציר ה-Y בהתאמה במרכז המסה. כך ש: S x = A y ¯ = ∑ i = 1 n y i d A i = ∫ A y d A {\displaystyle S_{x}=A{\bar {y}}=\sum _{i=1}^{n}{y_{i}\,dA_{i}}=\int _{A}ydA} S y = A x ¯ = ∑ i = 1 n x i d A i = ∫ A x d A {\displaystyle S_{y}=A{\bar {x}}=\sum _{i=1}^{n}{x_{i}\,dA_{i}}=\int _{A}xdA} . בהתאם, עבור גוף סימטרי בציר ה-x: Q j , x = ∫ y i d A {\displaystyle Q_{j,x}=\int y_{i}dA} Qj,x מומנט סביב ציר X, כאשר j הוא המרחק מציר ה-y הנייטרלי. dA - אלמנט שטח מעל ציר j; y - מרחק מנקודת מרכז השטח A מהציר הנייטרלי. מומנט ההתמד של השטח